ประกาศกระทรวงแรงงานประกาศกระทรวงแรงงานเรื่อง อัตราเงินสมทบอัตราเงินฝาก วิธีการประเมินและการเรียกเก็บเงินสมทบ[๑] โดยที่ประกาศกระทรวงแรงงานว่าด้วยเรื่องอัตราเงินสมทบ อัตราเงินฝาก วิธีการประเมินและการเรียกเก็บเงินสมทบที่ใช้บังคับในปัจจุบันมีบทบัญญัติบางประการไม่เหมาะสมและไม่สอดคล้องกับสภาพการณ์ในปัจจุบันสมควรแก้ไขเพิ่มเติมบทบัญญัติเกี่ยวกับรหัสประเภทกิจการและอัตราเงินสมทบกองทุนเงินทดแทนโดยปรับเปลี่ยนรหัสประเภทกิจการกองทุนเงินทดแทน ตามการจัดประเภทมาตรฐานอุตสาหกรรม(ประเทศไทย) และเพื่อให้การกำหนดรหัสกิจการและจัดการเงินสมทบมีความละเอียดครอบคลุมทันสถานการณ์และเป็นประโยชน์ต่อนายจ้างในการจ่ายเงินสมทบอาศัยอำนาจตามความในมาตรา๖ และมาตรา ๔๕ แห่งพระราชบัญญัติเงินทดแทน พ.ศ. ๒๕๓๗ กระทรวงแรงงานจึงออกประกาศกำหนดอัตราเงินสมทบ อัตราเงินฝากวิธีการประเมินและการเรียกเก็บเงินสมทบ ดังต่อไปนี้ข้อ๑ ประกาศฉบับนี้ให้ใช้บังคับตั้งแต่วันที่๑ มกราคม พ.ศ. ๒๕๖๐ เป็นต้นไปข้อ๒ ให้ยกเลิก(๑) ประกาศกระทรวงแรงงานและสวัสดิการสังคม เรื่องอัตราเงินสมทบ อัตราเงินฝาก วิธีการประเมินและการเรียกเก็บเงินสมทบ ลงวันที่ ๑๒กันยายน พ.ศ. ๒๕๓๗(๒) ประกาศกระทรวงแรงงานและสวัสดิการสังคม เรื่องอัตราเงินสมทบ อัตราเงินฝาก วิธีการประเมินและการเรียกเก็บเงินสมทบ (ฉบับที่ ๒)ลงวันที่ ๒ กรกฎาคม พ.ศ. ๒๕๔๐(๓)ประกาศกระทรวงแรงงาน เรื่อง อัตราเงินสมทบ อัตราเงินฝากวิธีการประเมินและการเรียกเก็บเงินสมทบ (ฉบับที่ ๓) ลงวันที่ ๒๐ สิงหาคม พ.ศ. ๒๕๔๖(๔)ประกาศกระทรวงแรงงาน เรื่อง อัตราเงินสมทบ อัตราเงินฝากวิธีการประเมินและการเรียกเก็บเงินสมทบ (ฉบับที่ ๔ ) ลงวันที่ ๓๑ ตุลาคม พ.ศ. ๒๕๔๙ข้อ๓ ในประกาศนี้สำนักงาน หมายความว่า สำนักงานประกันสังคมสำนักงานประกันสังคมกรุงเทพมหานครพื้นที่ สำนักงานประกันสังคมจังหวัดหรือสำนักงานประกันสังคมจังหวัดสาขา แล้วแต่กรณีเงินสมทบ หมายความว่าเงินที่นายจ้างจ่ายสมทบเข้ากองทุนเงินทดแทนเพื่อใช้เป็นเงินทดแทนให้แก่ลูกจ้างปี หมายความว่า ปีปฏิทินแบบลงทะเบียน หมายความว่า แบบลงทะเบียนจ่ายเงินสมทบและแบบรายการแสดงรายชื่อลูกจ้างตามมาตรา ๔๔ แห่งพระราชบัญญัติเงินทดแทน พ.ศ. ๒๕๓๗หมวด ๑อัตราเงินสมทบ ข้อ๔ ให้นายจ้างจ่ายเงินสมทบตามอัตราเงินสมทบซึ่งกำหนดไว้ในตารางที่ ๑ ท้ายประกาศนี้หมวด ๒การกำหนดรหัสประเภทกิจการ ข้อ๕ เพื่อประโยชน์ในการเรียกเก็บเงินสมทบให้สำนักงานกำหนดรหัสประเภทกิจการของนายจ้างตามตารางที่ ๑ ท้ายประกาศนี้โดยพิจารณาจากประเภทกิจการที่นายจ้างดำเนินการและให้นายจ้างจ่ายเงินสมทบตามอัตราเงินสมทบของรหัสประเภทกิจการนั้นในกรณีที่ไม่อาจกำหนดรหัสประเภทกิจการของนายจ้างอย่างหนึ่งอย่างใดได้ให้กำหนดรหัสประเภทกิจการที่มีความเสี่ยงภัยใกล้เคียงอย่างยิ่งข้อ๖ ให้สำนักงานกำหนดรหัสประเภทกิจการของนายจ้างรายหนึ่งเพียงรหัสเดียวโดยพิจารณาจากกิจการหลักของนายจ้างผู้นั้นเว้นแต่นายจ้างประกอบกิจการหลายอย่างที่ไม่เกี่ยวข้องกันถ้าไม่สามารถกำหนดรหัสประเภทกิจการตามวรรคหนึ่งให้กำหนดรหัสประเภทกิจการซึ่งเป็นบริการหรือผลผลิตสุดท้ายเว้นแต่ไม่สามารถแยกได้ว่าประเภทกิจการใดเป็นบริการหรือผลผลิตสุดท้าย ให้กำหนดรหัสประเภทกิจการซึ่งมีลูกจ้างมากที่สุดถ้าไม่สามารถแยกได้ว่าประเภทกิจการใดมีลูกจ้างมากที่สุด ให้กำหนดรหัสประเภทกิจการที่มีอัตราเงินสมทบสูงสุดในกรณีที่นายจ้างประกอบกิจการผลิตหรือประกอบและจำหน่ายให้สำนักงานกำหนดรหัสประเภทกิจการซึ่งเป็นกิจการผลิตหรือประกอบ แล้วแต่กรณีในกรณีที่ผู้ประกอบกิจการได้ว่าจ้างด้วยวิธีเหมาค่าแรงโดยมอบให้บุคคลหนึ่งบุคคลใดรับช่วงไปควบคุมดูแลการทำงานและรับผิดชอบในการจ่ายค่าจ้างให้แก่ลูกจ้างอีกทอดหนึ่งก็ดีหรือมอบให้บุคคลหนึ่งบุคคลใดเป็นผู้จัดหาลูกจ้างมาทำงานอันมิใช่การประกอบธุรกิจจัดหางานก็ดีโดยการทำงานนั้นเป็นส่วนหนึ่งส่วนใดหรือทั้งหมดในกระบวนการผลิตหรือธุรกิจในความรับผิดชอบของผู้ประกอบกิจการให้สำนักงานกำหนดรหัสประเภทกิจการตามประเภทกิจการของผู้ประกอบกิจการข้อ๗ ในกรณีที่นายจ้างมีการควบรวมกิจการกับนายจ้างรายอื่นให้สำนักงานกำหนดรหัสประเภทกิจการตามประเภทกิจการของนายจ้างที่มีการควบรวมกิจการข้อ๘ ถ้าปรากฏว่ารหัสประเภทกิจการที่กำหนดไว้ไม่ถูกต้องกับข้อเท็จจริงให้สำนักงานวินิจฉัยและเปลี่ยนแปลงรหัสประเภทกิจการและอัตราเงินสมทบของนายจ้างให้ถูกต้องกับข้อเท็จจริงและเมื่อได้เปลี่ยนแปลงเป็นการถูกต้องแล้วให้แจ้งนายจ้างทราบเพื่อให้นายจ้างจ่ายเงินสมทบเพิ่มหรือจ่ายเงินคืนแก่นายจ้างการเปลี่ยนแปลงตามวรรคหนึ่งถ้าเป็นผลให้นายจ้างจ่ายเงินสมทบเพิ่มหรือสำนักงานต้องจ่ายเงินคืนให้แก่นายจ้างให้มีผลใช้บังคับย้อนหลังได้ไม่เกินหนึ่งปีนับแต่วันต้นแห่งปีที่มีการเปลี่ยนแปลงหมวด ๓วิธีเรียกเก็บเงินสมทบ ข้อ๙ ให้นายจ้างจ่ายเงินสมทบเป็นรายปีเงินสมทบให้คำนวณจากค่าจ้างที่นายจ้างจะต้องจ่ายให้แก่ลูกจ้างทั้งปีสำหรับเศษของเงินสมทบที่มีจำนวนตั้งแต่ห้าสิบสตางค์ขึ้นไปให้นับเป็นหนึ่งบาทถ้าน้อยกว่านั้นให้ปัดทิ้ง ในกรณีที่นายจ้างประกอบกิจการหลายประเภทและมีหน้าที่จ่ายเงินสมทบทุกประเภทกิจการ ให้คำนวณเงินสมทบแยกตามประเภทกิจการนั้น ๆลูกจ้างคนใดได้รับค่าจ้างเกินกว่าสองแสนสี่หมื่นบาทต่อปีค่าจ้างที่นำมาคำนวณเงินสมทบสำหรับลูกจ้างผู้นั้น ให้คำนวณเพียงสองแสนสี่หมื่นบาทกรณีที่ลูกจ้างตามวรรคสองทำงานไม่ถึงหนึ่งปีการคำนวณเงินสมทบให้ลดลงตามส่วนข้อ๑๐ นายจ้างรายใดมีหน้าที่ยื่นแบบลงทะเบียนแต่ไม่ยื่นหรือยื่นแล้วแต่ไม่ตรงกับข้อเท็จจริงหรือปฏิเสธที่จะให้ข้อเท็จจริงในการคำนวณเงินสมทบให้สำนักงานบันทึกรายละเอียดลงในแบบลงทะเบียนแล้วประเมินเงินสมทบที่นายจ้างผู้นั้นต้องจ่ายโดยพิจารณาจากหลักฐานที่เกี่ยวข้องหากไม่มีหลักฐานที่เกี่ยวข้องก็ให้ประเมินเงินสมทบตามที่เห็นสมควรข้อ๑๑ นายจ้างรายใดได้ยื่นแบบลงทะเบียนและจ่ายเงินสมทบครั้งแรกต่อสำนักงานแล้วในปีต่อไปให้จ่ายเงินสมทบซึ่งคำนวณโดยประมาณตลอดทั้งปีภายในเดือนมกราคมของทุกปีเมื่อมีการเปลี่ยนแปลงประเภทกิจการและข้อเท็จจริงเกี่ยวกับข้อความในแบบลงทะเบียนจ่ายเงินสมทบซึ่งได้ยื่นไว้ต่อสำนักงานให้นายจ้างแจ้งเป็นหนังสือให้สำนักงานทราบภายในสามสิบวันนับแต่วันที่มีการเปลี่ยนแปลงนั้นข้อ๑๒ ภายในเดือนกุมภาพันธ์ของทุกปีให้นายจ้างแจ้งจำนวนเงินค่าจ้างทั้งหมดของปีที่ล่วงมาแล้วที่ได้จ่ายจริงให้กับลูกจ้างตามแบบที่สำนักงานกำหนดโดยให้แจ้งนับแต่วันที่ต้องจ่ายเงินสมทบจนถึงวันสิ้นปีนั้นและให้สำนักงานคำนวณเงินสมทบที่ถูกต้องอีกครั้งหนึ่งผลต่างระหว่างเงินสมทบที่นายจ้างได้จ่ายให้แก่สำนักงานไว้แล้วและที่คำนวณใหม่จะเป็นเงินสมทบที่นายจ้างต้องจ่ายเพิ่มหรือสำนักงานจะต้องจ่ายคืนให้แก่นายจ้างแล้วแต่กรณีการแจ้งจำนวนเงินค่าจ้างตามวรรคหนึ่งหากเป็นกรณีที่นายจ้างเลิกกิจการให้นายจ้างแจ้งจำนวนเงินค่าจ้างภายในสามสิบวันนับแต่วันที่เลิกกิจการโดยให้แจ้งจำนวนเงินค่าจ้างจนถึงวันเลิกกิจการหรือวันสิ้นปีที่มีการจ่ายค่าจ้างแล้วแต่กรณีข้อ๑๓ ในกรณีที่นายจ้างต้องจ่ายเงินสมทบเพิ่มหรือสำนักงานต้องจ่ายเงินคืนให้แก่นายจ้างตามข้อ ๘ และข้อ ๑๒ให้นายจ้างหรือสำนักงานดำเนินการให้แล้วเสร็จ ภายในสามสิบวันนับแต่วันที่ทราบผลว่านายจ้างจะต้องจ่ายเงินสมทบเพิ่มหรือสำนักงานต้องจ่ายเงินคืน แล้วแต่กรณีกรณีนายจ้างมีหน้าที่ต้องจ่ายเงินสมทบเพิ่มตามจำนวนที่คำนวณได้ตามข้อ๑๒ วรรคหนึ่ง ให้ดำเนินการให้เสร็จสิ้นภายในเดือนมีนาคมข้อ๑๔ นายจ้างรายใดซึ่งมีหน้าที่จะต้องจ่ายเงินสมทบตั้งแต่วันต้นแห่งปีและยินยอมปฏิบัติตามข้อกำหนดในข้อ๑๕ และข้อ ๑๖ อาจยื่นคำขอต่อสำนักงานตามแบบที่สำนักงานกำหนดเพื่อขออนุญาตผ่อนชำระเงินสมทบเป็นงวดก็ได้นายจ้างซึ่งได้รับอนุญาตให้ผ่อนชำระเงินสมทบเป็นงวดหากไม่ปฏิบัติตามความในข้อ ๑๕ หรือข้อ ๑๖สำนักงานอาจยกเลิกการอนุญาตดังกล่าวนั้นก็ได้ข้อ๑๕ นายจ้างซึ่งได้รับอนุญาตให้ผ่อนชำระเงินสมทบเป็นงวดให้ฝากเงินไว้กับสำนักงานเป็นจำนวนร้อยละยี่สิบห้าของเงินสมทบซึ่งคำนวณโดยประมาณตลอดทั้งปี เพื่อเป็นการประกันการจ่ายเงินสมทบ ทั้งนี้ ภายในเดือนมกราคมเงินฝากตามวรรคหนึ่งให้สำนักงานเก็บรักษาไว้ตลอดระยะเวลาที่นายจ้างได้รับอนุญาตให้ผ่อนชำระเงินสมทบและให้สำนักงานคืนเงินฝากให้นายจ้าง เมื่อนายจ้างไม่ขอผ่อนชำระเงินสมทบหรือสำนักงานยกเลิกการอนุญาตให้ผ่อนชำระหรือนายจ้างไม่มีหน้าที่จ่ายเงินสมทบต่อไปข้อ๑๖ การจ่ายเงินสมทบของนายจ้างซึ่งได้รับอนุญาตให้ผ่อนชำระเงินสมทบเป็นงวดให้แบ่งจ่ายเป็นสี่งวดตามปีและต้องจ่ายภายในเดือนถัดจากวันสิ้นงวดของแต่ละงวดพร้อมทั้งแจ้งจำนวนเงินค่าจ้างทั้งสิ้นของแต่ละงวดตามแบบที่สำนักงานกำหนดหมวด ๔การลดหรือเพิ่มอัตราเงินสมทบ ข้อ ๑๗ นายจ้างซึ่งต้องจ่ายเงินสมทบตามตารางที่ ๑มาแล้วสี่ปีติดต่อกัน ให้นายจ้างจ่ายเงินสมทบในปีถัดไปลดหรือเพิ่มอัตราเงินสมทบตามอัตราส่วนการสูญเสียของนายจ้างตามตารางที่ ๒ท้ายประกาศนี้การคำนวณหาอัตราส่วนการสูญเสียตามวรรคหนึ่งให้สำนักงานคำนวณอัตราส่วนการสูญเสียโดยเฉลี่ยของนายจ้างแต่ละรายย้อนหลังไปสามปีติดต่อกันและนำผลที่คำนวณได้ไปใช้ในปีถัดไปจากปีที่คำนวณหาอัตราส่วนการสูญเสียอัตราส่วนการสูญเสียนั้นให้นำเงินทดแทนซึ่งต้องจ่ายให้แก่ลูกจ้างแต่ละคนคำนวณเป็นร้อยละของเงินสมทบที่นายจ้างผู้นั้นต้องจ่ายในระยะเวลาเดียวกันในกรณีที่นายจ้างประกอบกิจการหลายประเภทและมีหน้าที่จ่ายเงินสมทบทุกประเภทกิจการการคำนวณหาอัตราส่วนการสูญเสียให้คำนวณแยกตามประเภทกิจการนั้น ๆสำหรับนายจ้างที่มีการควบรวมกิจการกับนายจ้างรายอื่นตามข้อ๗การคำนวณอัตราส่วนการสูญเสียของนายจ้างให้คำนวณจากกิจการเดิมก่อนที่จะควบรวมกิจการข้อ๑๘ สำหรับนายจ้างที่ได้จ่ายเงินสมทบตามประกาศกระทรวงแรงงานว่าด้วยเรื่องอัตราเงินสมทบ อัตราเงินฝาก วิธีการประเมินและการเรียกเก็บเงินสมทบอยู่ก่อนวันที่ประกาศฉบับนี้ใช้บังคับ ให้นำจำนวนเงินทดแทนที่จ่ายให้แก่ลูกจ้างแต่ละคนและการจ่ายเงินสมทบตามประกาศกระทรวงแรงงานดังกล่าวมาคำนวณหาอัตราส่วนการสูญเสียตามหลักเกณฑ์ในข้อ๑๗ ด้วยประกาศ ณ วันที่ ๒๑กรกฎาคม พ.ศ. ๒๕๕๙พลเอก ศิริชัย ดิษฐกุลรัฐมนตรีว่าการกระทรวงแรงงาน[เอกสารแนบท้าย]๑. ตารางท้ายประกาศกระทรวงแรงงานเรื่อง อัตราเงินสมทบ อัตราเงินฝาก วิธีการประเมินและการเรียกเก็บเงินสมทบตารางที่ ๑ อัตราเงินสมทบ๒. ตารางท้ายประกาศกระทรวงแรงงานเรื่อง อัตราเงินสมทบ อัตราเงินฝาก วิธีการประเมินและการเรียกเก็บเงินสมทบตารางที่ ๒ การลด เพิ่ม อัตราเงินสมทบ(ดูข้อมูลจากภาพกฎหมาย)วริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๙/๒๔ สิงหาคม ๒๕๕๙